Το Διοικητικό Συμβούλιο της ΕΣΗΕΑ αποφάσισε την κήρυξη 4ωρης στάσης εργασίας όλων των δημοσιογράφων και των διοικητικών υπαλλήλων, που εργάζονται στην εφημερίδα «Η ΑΥΓΗ» και στην ιστοσελίδα “avgi.gr” αύριο Τετάρτη, 26 Φεβρουαρίου 2020, από τις 12.00 έως τις 16.00.

Οι Ενώσεις και οι εργαζόμενοι ζητούν την εξόφληση των οφειλομένων δεδουλευμένων αποδοχών τους και την ομαλοποίηση της καταβολής της μισθοδοσίας τους.

Υπενθυμίζεται ότι και την περασμένη Δευτέρα 24 Φεβρουαρίου είχε αποφασιστεί στάση εργασίας και η συνέλευση των εργαζομένων ψήφισε ομόφωνα νέα κινητοποίηση.

Παράλληλα, για την ίδια ώρα θα υπάρξει στάση εργασίας και στον ραδιοφωνικό σταθμό «ΣΤΟ ΚΟΚΚΙΝΟ» και την ιστοσελίδα “stokokkino.gr” ως ένδειξη συμπαράστασης στους συναδέλφους που εργάζονται στην εφημερίδα «Η ΑΥΓΗ».